तम्बाकू उद्योग के बढ़ते स्वरूप और स्वास्थ्य नीतियों में तम्बाकू उद्योग के बढ़ते हस्तक्षेप पर रोक लगाने के लिए विश्व स्वास्थ्य संगठन ने इस वर्ष विश्व तम्बाकू निषेध दिवस का विषय “तम्बाकू उद्योग हस्तक्षेप को रोकिए" रखा है। अपने विकट आर्थिक और राजनीतिक संसाधनों के साथ, तम्बाकू उद्योग दुनिया भर में नई तंबाकू नियंत्रण कानून और नीतियों के क्रियान्वयन को रोकने के लिए लड़ रहा है. विश्व स्वास्थ्य संगठन के फ्रेमवर्क कन्वेंशन ऑन टोबैको कंट्रोल संधि का अनुच्छेद 5.3 सभी पार्टियों को, सार्वजनिक स्वास्थ्य को कमजोर करने वाले, इन प्रयासों का विरोध के लिए बाध्य करता है। दिल्ली में एक गैर-सरकारी संस्था द्वारा सूचना का अधिकार नियम के तहत पूछे गए सवालों के जवाब में सरकार ने यह बात स्वीकारी है कि तंबाकू उद्योग हम पर तंबाकू नियंत्रण कानून के संचालन को सही ढंग से लागू न करने के लिए दबाव डालती है। इससे यह स्पष्ट होता है कि तम्बाकू उद्योग तम्बाकू विरोधी जन हितैषी कार्यक्रमों के संचालन में बाधा उत्पन्न करती है।